หนาวนี้ที่รอคอย! พรุ่งนี้ “กทม.” อุณหภูมิต่ำสุด 17 องศา
กรมอุตุนิยมวิทยา เผยพรุ่งนี้ประเทศไทยเข้าสู่ฤดูหนาวอย่างเป็นทางการ “กทม.” อุณหภูมิต่ำสุด 17 องศาเซลเซียส เหนือ-อีสานหนาว 8-10 องศาเซลเซียส
กรมอุตุนิยมวิทยา เผยพรุ่งนี้ประเทศไทยเข้าสู่ฤดูหนาวอย่างเป็นทางการ “กทม.” อุณหภูมิต่ำสุด 17 องศาเซลเซียส เหนือ-อีสานหนาว 8-10 องศาเซลเซียส
28 ต.ค. 2565

นางสาวชมภารี ชมภูรัตน์ อธิบดีกรมอุตุนิยมวิทยา ประกาศการเข้าสู่ฤดูหนาวของประเทศไทย ประจำปี 65 จะเริ่มขึ้นในวันที่ 29 ต.ค. 65 จนถึงปลายเดือน ก.พ. 66 ซึ่งจะหนาวเย็นกว่าปีที่ผ่านมา อุณหภูมิต่ำที่สุด 8-9 องศาเซลเซียส ส่วนมากจะอยู่ตอนบนของทั้งภาคเหนือและภาคตะวันออกเฉียงเหนือ โดยบริเวณประเทศไทยตอนบนจะลดลงต่ำกว่า 23 องศาเซลเซียส
ขณะที่กรุงเทพมหานคร อุณหภูมิต่ำสุด 17-18 องศาเซลเซียส ช่วงที่อากาศหนาวเย็นที่สุดคือ เดือนธ.ค. – ม.ค. คาดว่าจังหวัดที่จะหนาวเย็นที่สุด ได้แก่ จังหวัดเชียงราย น่าน สกลนคร และนครพนม ขณะที่ภาคใต้ตอนบนจะมีอากาศเย็นในบางวัน แต่ยังคงมีฝนตกชุกหนาแน่น โดยเฉพาะฝั่งตะวันออก และช่วงเดือนพฤศจิกายนและธันวาคม อาจมีพายุหมุนเขตร้อนเคลื่อนตัวเข้ามาใกล้ หรือผ่านอ่าวไทยและภาคใต้ อาจเกิดคลื่นพายุซัดฝั่งความสูง 3–4 เมตร ขอให้ประชาชนติดตามประกาศจากกรมอุตุนิยมวิทยาอย่างใกล้ชิด